**IZVJEŠTAJ O SPROVOĐENJU PLANA POBOLJŠANJA ENERGETSKE EFIKASNOSTI OPŠTINE TIVAT**

**za 2016. godinu**

U ovom izvještaju su predstavljene mjere energetske efikasnosti, koje su sprovedene u opštini Tivat u toku **2016. godine.**

Prije svega u cilju sveobuhvatnosti podataka predmetnog Izvještaja, neophodno je naglasiti da su se u izvještajnom periodu dogodile značajne organizacione promjene u našoj opštini koje su imale i direktan uticaj na sektor energetskog menadžmenta.

Naime, Odlukom o organizaciji i načinu rada lokalne uprave ( „Sl.list CG-opštinski propisi“ broj 36/16), koja je stupila na snagu u avgustu mjesecu 2016. godine, formiran je novi organ **Sekretarijat za zaštitu životne sredine i energetsku efikasnost**. Polazeći od navedenog donijeta je i nova sistematizacija sa čim u vezi je u pomenutom organu sistematizovano ukupno četiri radna mjesta, od toga jedno radno mjesto za oblast energetske efikasnosti i to u rangu samostalnog savjetnika I. Uzimajući u obzir da prije perioda formiranja navedenog organa, naša lokalna uprava nije imala poseban organ zadužen za energetski menadžment i da je predmetna priroda posla i obaveza bila u okviru drugih izvornih nadležnosti kolege, to se svakako može zaključiti da je opština Tivat sa formiranjem jednog ovakvog organa i obezbjeđenjem preduslova za zapošljenje službenika za energetsku efikasnost uspijela da napravi značajan iskorak. Opština Tivat je u periodu 2012-2016 svakako ostvarila uspjehe u sprovodjenju koncepta energetskog menadžmenta koji su je svrstali medju vodeće opštine u Crnoj Gori.

Do avgusta mjeseca 2016. godine ( dakle do stupanja na snagu gore pomenute odluke o organizaciji i načinu rada lokalne uprave) energetskim menadžmentom se bavio kolega koji je u tom periodu obavljao dužnost Savjetnika predsjednika opštine za međunardonu saradnju i istovremeno je bio imenovan za energetskog menadžera. Nakon formiranja novog organa, Sekretarijata za zaštitu životne sredine i energetsku efikasnost, predmetni poslovi energetskog menadžmenta prešli su u nadležnost ovog organa, pod rukovodstvom novog Sekretara. Važno za istaći je da ovaj organ nije uspio do kraja 2016. godine završiti proces zaposlenja novog službenika zaduženog za poslove energetske efikasnosti, sa čim u vezi je organ funkcionisao dodatnim naporima postojećih službenika sekretarijata koji su izvorno bili zaduženi za druge poslove. Bez obzira na navedena kadrovska ograničenja, činjenica je da su i tokom izvještajne godine završene neke od planiranih obaveza i da je u novembru mjesecu raspisan oglas za prijem u radni odnos službenika za energetsku efikasnost.

Obzirom na sve gore navedeno, molimo uzeti u obzir činjenice nekompletnog kadrovskog rješenja u izvještajnom periodu, sa čim u vezi na osnovu stanja dajemo sljedeće podatke.

1. **PODACI O ODGOVORNIM LICIMA**

Ime, prezime i kontakt podaci lica koje je od strane jedinice lokalne samouprave zaduženo za vođenje energetskog menadžmenta i izradu i odobravanje predmetnog izvještaja dati su u sljedećim tabelama:

|  |  |  |
| --- | --- | --- |
| *Ime i prezime odgovornog lica (energetski menadžer)* | **Tatjana Jelić – Sekretar** | |
| *Adresa/Poštanski broj/Opština:* | **Trg Magnolija 1, 85320, Tivat** | |
| *Telefon:* **032/661-338** | *Mob. telefon:* | **069/101-843** |
| *Fax:* **032/671-387** | *E-mail:* | *tatjana.jelic@opstinativat.com* |

|  |  |  |  |
| --- | --- | --- | --- |
| ***Lice odgovorno za izradu izvještaja \**** | | ***Lice odgovorno za odobravanje izvještaja*** | |
| *Ime:* | **Marinko** | *Ime:* | **Tatjana** |
| *Prezime:* | **Terzić** | *Prezime:* | **Jelić** |
| *Pozicija:* | **Samostalni savjetnik I za energetsku efikasnost** | *Pozicija:* | **Sekretar Sekretarijata za zaštitu životne sredine i energetsku efikasnost** |
| *Telefon:* | **032/661-324** | *Telefon:* | **032/661-310** |
| *Fax:* | **032/671-387** | *Fax:* | **032/671-387** |
| *E-mail:* | *marinko.terzic@opstinativat.com* | *E-mail:* | *tatjana.jelic@opstinativat.com* |

*\*Napomena: Kako je vrijeme izrade ovog Izvještaja februar 2017. godine, i u medjuvremenu je počeo sa radom novi kolega zadužen za energetski menadžment, Marinko Terzić dipl.ing.el., to je imenovani u saradnji sa Sekretarom i sačinio predmetni Izvještaj.*

1. **ISPUNJAVANJE OBAVEZA U POGLEDU IZVJEŠTAVANJA**

**Tabela 1:** *Obaveze koje se odnose na dostavljanje izvještaja za 2016. godinu*

| **Izvještaj / podaci** | **Zakonski rok za izvještavanje i dostavu podataka** | **Datum dostavljanja izvještaja i podataka** |
| --- | --- | --- |
| Izvještaj o sprovođenju plana poboljšanja energetske efikasnosti za 2016. godinu. | 1. mart, 2017. | 27.februar 2017. godine |
| Posljednji elektronski unos podataka u centralni informacioni sistem potrošnje energije | 1.novembar , 2016. godine | Opština Tivat je Informacioni sistem za upravljanje energijom dobila kroz donaciju od strane GIZ-a u kome su podaci o potrošnji struje i vode svih Javnih ustanova redovno ažurirani zaključno sa 31.12.2013. godine. Sekretarijat za zaštitu životne sredine i energetsku efikasnost je uspio obnoviti komunikaciju sa autorom doniranog softvera i uspjeli smo povući podatke iz sistema i update-ovati sistem kako bi ga prilagodili trenutnim potrebama. Sistem je ažuriran i podaci se sada unose redovno. |

1. **INFORMACIJE O ENERGETSKIM PREGLEDIMA, STUDIJAMA NA TEMU ENERGETSKE EFIKASNOSTI (EE) I KORIŠĆENJIMA OBNOVLJIVIH IZVORA ENERGIJE (OIE), KAO I UČEŠĆU U DRŽAVNIM ILI MEĐUNARODNIM PROGRAMIMA**

U toku 2016. godine nisu vršeni energetski pregledi zgrada od ovlašćenih lica, kao ni druge vrste studija i energetskih pregleda.

**Tabela 2:** *Učešće u državnim i međunarodnim programima u toku 2016. godine*

|  |  |  |  |  |
| --- | --- | --- | --- | --- |
| Br. | Naziv programa (navesti izvor finansiranja) | Iznos budžeta namijenjenog JLS | Period sprovođenja | Kratak opis aktivnosti koje se odnose na lokalnu samoupravu |
| 1. | Policentrični plan održive urbane mobilnosti za Bokokotorski zaliv i Prijestonicu Cetinje  Državni budžet, budžeti lokalnih samouprava, donacije... | Ukupna procjenjena vrijednost realizacije svih projekata je oko  2 milijarde  eura. Napominjemo da se ovdje radi o kompletnom Bokokotorskom zalivu sa uključenjem i Cetinjske regije.  Što se tiče opštine Tivat, shodno navedenoj studiji plnirano je :  -Izrada novih saobraćajnih studija i transportnih modela /i/ili inoviranje postojećih 45 000€  -Razvoj pješačkih zona i izgradnja promenade Lungo mare – Lungo mare Tivat 180 000€  -Izgradnja obilaznice oko Tivta 5,5 miliona € | 2016. -2020. g | Ovaj dokument ima za cilj unapređenje transportnog sistema primorskih opština Herceg Novi, Tivat i Kotor, kao i  prijestonice Cetinje, što podrazumjeva izgradnju nove infrastrukture, unaprjeđenje  javnog prevoza i uvođenje novih usluga javnog prevoza, promociju drugih održivih niskokarbonskih vidova  prevoza – biciklizam i pješačenje, promociju prelaska na nove tehnologije, čistija goriva i energetski efikasnu  upotrebu goriva. Napominjemo da kako se u konkretnom slučaju radi o strateškom dokumentu sa dugoročnim ciljevima, to svakao uzimajući u obzir i izuzetno zahtjevnu finansijski konstrukciju za realizaciju predmetnih infrastrukturnih projekata, cijenimo da će njihova realizacija ipak u konačnom velikim dijelom zavisiti od mogućih donacija. |

1. **IZVJEŠTAJ O SPROVOĐENJU MJERA ZA POBOLJŠANJE ENERGETSKE EFIKASNOSTI**
   1. **Pregled sprovedenih aktivnosti predviđenih Planom poboljšanja energetske efikasnosti**

**Tabela 2:** *Pregled realizacije mjera poboljšanja energetske efikasnosti koje su predviđene Planom za 2016. godinu.*

|  | **PLAN ZA 2016. GODINU (MJERE ZA POBOLJŠANJE EE)** | | **IZVJEŠTAJ O SPROVOĐENJU (MJERE ZA POBOLJŠANJE EE)** | |
| --- | --- | --- | --- | --- |
| **Br.** | **Naziv mjere za poboljšanje EE** (kao što je opisano u Planu) | **Kratak opis mjere za poboljšanje EE** (kao što je opisano u Planu) | **Aktivnosti koje su sprovedene i završene** | **Aktivnosti koje nisu sprovedene ili su djelimično sprovedene** |
| **EE1** | **UVOĐENJE / POBOLJŠANJE ENERGETSKOG MENADŽMENTA** | |  |  |
| EE1.1 | Edukacija | Učešće na međunarodnim sajmovima i konferencijama. Specijalistički kursevi i upoznavanje sa primjerima dobre prakse u zemlji i regionu. | Realizuje se kontinuirano  Ostvarena uspješna saradnja sa Ministarstvom ekonomije, Ministarstvom održivog razvoja i turizma u kom pravcu posebno naglašavamo pripreme na sprovodjenju NSORa ( Nacionalne Strategije Održivog Razvoja do 2030), zatim saradnja sa GIZom, NVO Expeditio, Zajednicom opština CG |  |
| EE1.2 | Izrada LEP-a **(Međuopštinski projekat**) | Izrada Lokalnog energetskog plana za period od 10 godina. | Međuopštinski projekat izrade LEP-a je blokiran,zbog neadekvatnog vodjenja istog od strane nosioca projekta –opština Bar , čime je naša opština bila onemogućena da uspješno završi planirane aktivnosti. Obzirom na navedeno pristupilo se samostalnoj realizaciji izrade LEP-a. Pripremljena je tenderska dokumentacija, ali zbog najave nadležnog ministarstva da se radi na unapređenju metodologije izrade LEP-a u okviru projekta IPA 2011, odloženo je objavljivanje tendera. | Opština Tivat je bila dio projekta Improvement of Energy Efficiency through an Inter – Municipal Menagment Network , koji projekat je finansiran od strane Evropskih fondova i u kome su bile uključene sve primorske opštine. Medjutim projekat nije realizovan i aktivnosti povodom navedenog su obustavljene. |
| **EE2** | **MJERE ZA POBOLJŠANJE EE U ZGRADAMA (UKLJUČUJUĆI SERTIFIKOVANJE ENERGETSKIH KARAKTERISTIKA)** | |  |  |
| EE2.1 | Zamjena sijalica | Zamjena dotrajalih i oštećenih svetiljki sa ugradnjom energetski efikasnijih sijalica u preduzećima i ustanovama čiji je osnivač opština | Realizovana nabavka i ugradnja metal halogenih sijalica sa pratećom opremom u Sportskoj dvorani „Župa“ |  |
| EE2.2 | Termoizolacija i zamjena fasadne bravarije | Termoizolacija zidova i zamjena fasadne bravarije |  | Nije realizovano Prenijeto za narednu (2017.) godinu |
| EE2.3 | Učešće u rekonstrukciji sistema grijanja za osnovnu i srednju školu | Rekonstrukcija zastarjelog sistema grijanja u osnovnoj i srednjoj školi u saradnji sa nadležnim Ministarstvom | U osnovnoj i srednjoj školi izvršena potpuna rekonstrukcija sistema grijanja |  |
| EE2.4 | Pilot projekat postavljanja fotonaponskih ćelija na novoj zgradi opštine | Ušteda u potrošnji električne energije, smanjenje troškova održavanja |  | * Nije realizovano   Prenijeto za narednu (2017.) godinu |
| EE2.5 | Izrada glavnog projekta i postavljanje solarnih panela na objektu Sportske dvorane “Župa” | Izrada glavnog projekta i postavljanje solarnih panela na objektu Sportske dvorane “Župa” | Izvršeni predmjeri i predračuni radova. | Radovi na ovoj aktivnosti usporeni jer se isti planiraju realizovati iz medjunarodnih grantova, koja realizacija je prenijeta na 2017 godinu, a zbog kašnjenja evaluacione komisije EU u ocjeni kandidovanog projekta . |

|  |  |  |  |  |
| --- | --- | --- | --- | --- |
| **EE3** | **EFIKASNOST U JAVNOJ RASVJETI** | |  |  |
| EE3.1 | Izrada preciznog katastra instalacije i razvoj prateće baze podataka (dužine trasa, tipovi instalacija: podzemna/vazdušna, tipovi: stubova, svetiljki sijalica, vrijednosti svjetlosnog fluksa na svim lokacijama, troškovi električne energije na pojedinim mjernim mjestima,...) | Ovom mjerom bi se osigurala cjelovita baza podataka za monitoring kao i izradu budućih studija odns. pripremu projekata koji bi trebali biti podloga osiguravanja finansijskih sredstava kod domaćih i EU fondova | * Nije realizovano | -Sredstva su obezbjedjena usvojenim budžetom za 2017 godinu.  Prenijeto za narednu (2017.) godinu |
| EE3.2 | Modernizacija (na postojećoj mreži: zamjena starih neefikasnih svetiljki novim, a na proširenjima mreže ugradnja novih energetski efikasnih svetiljki i sijalica,...) | Smanjenje potrošnje el. energije, smanjenje troškova održavanja | * Djelimično realizovano   Na proširenjima mreže ugrađene EE svetiljke snage 70W i 100W (45 novih svjetiljki) kao i EE reflektori snage do 400W. Prilikom proširenja javne rasvjete postavljeno 16 betonskih, 5 drvenih i 3 metalna stuba. | Realizacija plana u potpunosti će biti izuzetno olakšana izradom GIS-a javne rasvjete, koja realizacija se očekuje u 2017 godini |
| EE3.3 | Nabavka novogodišnjih ukrasa izrađenih u LED tehnici | Smanjenje potrošnje električne energije, smanjenje troškova održavanja | * Realizovano |  |
| EE3.4 | Nastavak akcije nabavke solarnih „pametnih“ klupa |  | * Nije realizovano | Prenijeto za narednu (2017.) godinu  Očekuje se da se sredstva za navedeno obezbijede iz donacija |
| EE3.5 | Uvođenje ESCO koncepta | Smanjenje potrošnje električne energije, smanjenje troškova održavanja | * Nije realizovano | Nakon realizacije projekata ugradnje fotonaponskih ćelija na novoj zgradi opštine, solarnih panela na sportskoj dvorani „Župa“ kao i izrade GIS-a javne rasvjete kojim će se stvoriti mogućnosti ubrzane modernizacije javne rasvjete znatno će se smanjiti potrošnja električne energije i troškovi održavanja, nakon čega bi se moglo ući u razmatranje primjene ESCO modela. |
| EE3.6 | Pilot projekat izgradnje javne rasvjete sa napajanjem pomoću fotonaponskih ćelija | Ušteda u potrošnji električne energije, smanjenje troškova odžavanja | * Nije realizovano | Osnov za modernizaciju javne rasvjete, a samim tim i napajanje pomoću fotonaponskih ćelija je GIS javne rasvjete čija realizacija je prenijeta za 2017. godinu |

|  |  |  |  |  |
| --- | --- | --- | --- | --- |
| **EE4** | **MJERE EE KOJE SU NAMIJENJENE GRAĐANIMA I LOKALNIM PREDUZEĆIMA** | |  |  |
| EE4.1 | Informativna kampanja, edukacija | Podizanje svjesti o mogućnostima uštede energije u domaćinstvima (termoizolacione fasade, bravarija, solarno zagrijavanje, energetski efikasni uređaji) | * Realizovano |  |
| EE4.2 | Nastavak saradnje sa NLB Montenegrobankom | Uplata dodatnih sredstava za subvencionisanje kamate na kredite za termoizolaciju | * Nije realizovano | Inicijativa za saradnju sa NLB bankom, kao i sa ostalim bankama koje egzistiraju na području opštine Tivat u smislu subvencionisanja kredita za termoizolaciju prenijeta za narednu (2017.) godinu |

|  |  |  |  |  |
| --- | --- | --- | --- | --- |
| **EE5** | **MJERE ENERGETSKE EFIKASNOSTI SISTEMA VODOSNABDJEVANJA** | |  |  |
| EE5.1 | Modernizacija sistema vodosnabdjevanja i sistema otpadnih voda | Zamjena starih i neefikasnih motornih pumpi, ugradnja savremenog sistema mjerenja protoka vode, ugradnja uređaja za pokretanje el.motora pumpi većih snaga i izrada SCADA (Supervisory Control And Data Acquisition) sistema | U okviru projekta vodosnabdjevanja i odvođena otpadnih voda na crnogorskom primorju,jedna od mjera za Tivat je bila izgradnja I faze kanalizacionog sistema na Luštici-glavni kanalizacioni kolektor od Solila do Krašića koji uključuje 6 pumpnih stanica na samom kolektoru+izgradnja sekundarne mreže na istoj lokaciji sa 6 pumpnih stanica+zamjena vodovodnog cjevovoda za naselje Gradiošnica i Vrijes sa izgradnjom buster stanice.Projekat je trenutno u fazi tehničkog prijema.Na vecini pumnih stanica su ugrađene pumpe sa frekventnom regulacijom ili soft starteri.   * Takođe prošle godine , izgrađena je i buster stanica za naselje Vrijes II-Rahovići i to 2 pumpe sa frekventnom regulacijom. | * Djelimično realizovano   Nadogradnja postojećeg SCADA sistema,iako je bila tražena od strane VIK-a Tivat u sklopu prvospomenutog projekta nije realizovana,te je stavljena u plan nabavki ViK-a za 2017 godinu. |

* 1. **Pregled korišćenja finansijskih sredstava za realizaciju Plana poboljšanja energetske efikasnosti za 2016. godinu**

Ukupna finansijska sredstva koja su predviđena za implementaciju plana za 2016. godinu iznosila su 438 000€.

Tabela 3: Izvori finansiranja i budžeti Plana za 2016. godinu

|  |  |  |  |
| --- | --- | --- | --- |
| Br. | Izvor finansiranja | Budžet predviđen Planom (€) | Poziv na relevantne odluke i primjedbe |
| 1. | Državni budžet | - |  |
| 2. | Budžet JLS | 210 000 |  |
| 3. | Međunarodni grantovi | 188 000 |  |
| 4. | Donacije | 10 000 |  |
| 5. | Budžet javnih preduzeća | 30 000 |  |
| Ukupno: | | 438 000 |  |

Tabela 4: Korišćenje finansijskih sredstava za implementaciju plana za 2016. godinu

|  |  |  |  |  |
| --- | --- | --- | --- | --- |
| Br. | Mjera za poboljšanje EE ili skup mjera | Procijenjeni investicioni troškovi | Iznos stvarnih troškova | Zapažanja |
| 1. | Zamjena sijalica u Sportskoj dvorani | 290 000,00 | 4 080,51 | U okviru predviđenih sredstava nisu realizovane mjere EE2.2, EE2.4 i EE2.5 |
| 2. | Učešće u rekonstrukciji sistema grijanja za osnovnu i srednju školu | 94 742,49 |
| 3. | Modernizacija javne rasvjete (na postojećoj mreži: zamjena starih neefikasnih svetiljki novim, a na proširenjima mreže ugradnja novih energetski efikasnih svetiljki i sijalica,...) | 84 000,00 | 30 000 | U okviru predviđenih sredstava nisu realizovane mjere EE3.1, EE3.4, EE3.5, EE 3.6, a stavka 3.2 je djelimično realizovana |
| 4. | Nabavka novogodišnjih ukrasa izrađenih u LED tehnici | 68 642,00 |
| 5. | Informativna kampanja, edukacija građana | 12 000,00 | 980,00 | U okviru predviđenih sredstava nije realizovana mjera EE4.2 |
| 6. | Modernizacija sistema vodosnabdjevanja i sistema otpadnih voda | 30 000,00 | 10 000,00 | Mjera je djelimično realizovana u odnosu na predviđena sredstva |
| Ukupno: | | 416 000,00 | **208 445,00** |  |

* 1. **Ostale mjere energetske efikasnosti koje su sprovedene, a nijesu obuhvaćene Planom poboljšanja energetske efikasnosti**

U toku izvještajnog perioda su sprovedene aktivnosti u cilju poboljšanja energetske efikasnosti koje su date tabelarno, kao i iznos sredstava koja su utrošena:

Tabela 5: Pregled troškova za aktivnosti koje nisu predviđene planom, a u cilju poboljšanja energetske efikasnosti

| **Br.** | **Naziv mjere za poboljšanje EE** | **Iznos uloženih sredstava (€)** |
| --- | --- | --- |
| **1.** | Nabavka rasvjete za Pine (led sijalice) | 7 989,69 |
| **2.** | Nabavka i ugradnja blinkera (solarni) za pješačke prelaze | 5 000,00 |
| **3.** | Radovi na rekonstrukciji sistema za grijanje i hlađenje za potrebe Opštine | 16 855,75 |
| **4.** | Turistička organizacija – Tivat:  - bicikle , izolacija zidova, LED rasvjeta | 3 245,16 |
| **5.** | Izgradnja stanice za električna bicikla na lokaciji autobuske stanice | 8 300,00 |
| **Ukupno:** | | **41 390,60** |

Tabela 6: Pregled ukupnih troškova za aktivnosti sprovedene u cilju poboljšanja energetske efikasnosti

| **Redni br.** | **Naziv mjere za poboljšanje EE** | **Iznos uloženih sredstava (€)** |
| --- | --- | --- |
| **1.** | Nabavka novogodišnjih ukrasa izrađenih u LED tehnici | 68 642,00 |
| **2.** | Nabavka rasvjete za Pine (led sijalice) | 7 989,69 |
| **3.** | Nabavka i ugradnja blinkera (solarni) za pješačke prelaze | 5 000,00 |
| **4.** | Nabavka i ugradnja metal halogenih sijalica sa pratećom opremom u sportskoj dvorani „Župa“ | 4 080,51 |
| **5.** | Učešće u radovima rekonstrukcije sistema grijanja i hlađenja u srednjoj školi | 94 742,49 |
| **6.** | Radovi na rekonstrukciji sistema za grijanje i hlađenje za potrebe Opštine | 16 855,75 |
| **7.** | Turistička organizacija – Tivat:  (bicikle , izolacija zidova , LED rasvjeta) | 3 245,16 |
| **8.** | Modernizacija pumpnih stanica u sistemu vodosnabdijevanja ugradnjom frekventne regulacije ili soft startera i izgradnjom buster stanica | 10 000,00 |
| **9.** | Informativna kampanja, edukacija građana | 980,00 |
| **10.** | Modernizacija javne rasvjete (na postojećoj mreži: zamjena starih neefikasnih svetiljki novim, a na proširenjima mreže ugradnja novih energetski efikasnih svetiljki i sijalica,...) | 30 000,00 |
| **11.** | Izgradnja stanice za električna bicikla na lokaciji autobuske stanice | 8 300,00 |
| **Ukupno:** | | **249 835,6** |

*Napomena: Razlika od ukupno realizovanih sredstava za potrebe implementacije energetske efikasnosti u iznosu od 249 835,6 eura do planiranog iznosa od 438.000 eura (shodno Planu poboljšanja energetske efikasnosti za 2016tu godinu), objašnjava se kašnjenjem u uplati planiranih sredstava od medjunarodnih grantova za postavljanje solarnih panela na krovu Sportske dvorane Župa i zamjene natrijumovih sijalica odgovarajućom LED rasvjetom (iznos od 188.000 eura, kako je to bilo planirano Planom poboljšanja energetske efikasnosti za 2016tu godinu).*

* 1. **Odstupanja od Plana i korektivne mjere**

Kao što je rečeno prije predstavljanja samog Izvještaja, usled navedenih razloga, postoje izvjesna odstupanja od realizacije planom predviđenih aktivnosti. Odstupanja su navedena u samom Izvještaju, kao i korektivne mjere koje će se preduzeti u narednom periodu.

1. **PROCJENA EFEKATA SPROVEDENIH MJERA**

Svaka od sprovedenih mjera je nesumnjnivo imala pozitivan efekat na sveukupno stanje, ne samo životne sredine, već i ekononskih pokazatelja . Istina je da uporednu analizu u odnosu na prethodne godine, makar kada je u pitanju potršnja različitih energenata i slično za potrebe ovog izvještaja nismo napravili, uzimajući u obzir u uvodu istaknuta kadrovksa ograničenja. Svakako posebnim uspjehom smatramo ponovno stavljanje u funkciju softvera, jer bez prethodno redovno unošenih podataja i nijesmo bili u mogućnosti napraviti detaljnije analize, a što cijenimo da ćemo tokom 2017 godine uraditi.

1. **PREDLOZI I SUGESTIJE MINISTARSTVU**

Ističemo da smo u toku 2016 godine, iako tek formiran Sekretarijat, ostvarili dobru saradnju sa Ministarstvom ekonomije, u kom pravcu , vjerujući da ćemo i u buduće saradnju još više intezivirati, pogotovo uzimajući u obzir da smo jedna od rijetkih lokalnih samouprava koja je i u samom nazivu i organizacijskom smislu prepoznala energetsku efikasnost kao prioritet, predlažemo sledeće:

- Saradnja na procesu izrade Lokalnog energetskog Plana za opštinu Tivat ( finansijska sredstva su obezbjedjena)

- Saradnja na aktivnostima povodom obilježavnja medjunarodno priznatih datuma koji korespondiraju oblasti energetskog sektora uz kontinuiran proces edukacije gradjana (ovdje poseban akcenat dajemo na djecu različitih uzrasta)

-Edukacija opštinskih službenika za potrebe unapredjenja vođenja energetskog menadžmenta ( seminari, radionice i sl)

- Podrška u promociji tehničkih dostignuća učenika SMŠ „Mladost“ iz Tivta

- Podrška inovativnim projektima u oblasti energetske efikasnosti u opštini Tivat.

Izvještaj sačinio,

Savjetnik za energetsku efikasnost, SEKRETAR,

Marinko Terzić, dipl.ing.el. Tatjana Jelić, dipl.pravnik

Na osnovu člana 17 Zakona o efikasnom korišćenju energije („Službeni list CG“, broj 57/14), Ministarstvo ekonomije donijelo je:

**Pravilnik**

**o sadržaju programa i plana poboljšanja energetske efikasnosti**

**jedinice lokalne damouprave i izvještaja o sprovođenju plana**

**Član 1**

Ovim pravilnikom propisuje se sadržaj programa poboljšanja energetske efikasnosti, plana poboljšanja energetske efikasnosti i izvještaja o sprovođenju plana poboljšanja energetske efikasnosti jedinice lokalne samouprave.

**Član 2**

Program poboljšanja energetske efikasnosti jedinice lokalne samouprave sadrži:

* podatke o licima odgovornim za pripremu programa energetske efikasnosti;
* uspostavljanje organizacione strukture za realizaciju i monitoring programa poboljšanja energetske efikasnosti;
* ciljeve i zadatke programa poboljšanja energetske efikasnosti
* pregled energetske potrošnje u prethodnom periodu prikazan prema vrsti energije i namjeni korišćenja energije (zgrade, sistemi vodosnabdijevanja, javna rasvjeta, javni prevoz i dr.) uz utvrđivanje relevantnih indikatora koji karakterišu energetsku potrošnju;
* pregled mjera za poboljšanje energetske efikasnosti koje će biti realizovane u narednom trogodišnjem periodu sa dinamikom realizacije mjera;
* analizu planiranih mjera energetske efikasnosti sa procjenom troškova i očekivanih finansijskih i energetskih ušteda;
* pregled mogućih izvora finansiranja za implementaciju planiranih mjera energetske efikasnosti.

Sadržaj programa iz stava 1 ovog člana, dat je u Prilogu 1 koji je sastavni dio ovog pravilnika.

**Član 3**

Plan poboljšanja energetske efikasnosti jedinice lokalne samouprave sadrži:

* podatke o odgovornim licima na nivou jedinice lokalne samouprave, koja su zadužena za pripremu plana poboljšanja energetske efikasnosti, kao i licima koja su zadužena za realizaciju planom predviđenih aktivnosti;
* ciljeve i zadatke plana poboljšanja energetske efikasnosti sa naznačenim vezama sa programom poboljšanja energetske efikasnosti;
* mjere za poboljšanje energetske efikasnosti koje će biti realizovane u planskom periodu sa prikazanom dinamikom realizacije mjera;
* procjenu troškova i očekivanih finansijskih i energetskih ušteda za planirane mjere energetske efikasnosti;
* finansijski plan za realizaciju planiranih mjera energetske efikasnosti sa prikazom izvora i način finansiranja

Sadržaj plana iz stava 1 ovog člana, dat je u Prilogu 2 koji je sastavni dio ovog pravilnika.

**Član 4**

Izvještaj o sprovođenju plana poboljšanja energetske efikasnosti sadrži:

* kontakt podatke o odgovornim licima na nivou jedinice lokalne samouprave, koji rade na poslovima planiranja, realizacije i praćenja aktivnosti u oblasti energetske efikasnosti
* podatke o ispunjavanju obaveza jedinice lokalne smaouprave tokom godine na koju se izvještaj odnosi, u skladu sa zakonom o efikasnom korišćenju energije
* podatke o izvršenim energetskim pregledima, pripremljenim studijama na temu energetske efikasnosti i o učešću u državnim ili međunarodnim programima
* izvještaj o sprovođenju mjera za poboljšanje energetske efikasnosti tokom godine na koju se izvještaj odnosi, a koji sadrži podatke o tehničkoj i finansijskoj realizaciji mjera
* pregled korektivnih mjera koje su sprovedene ili planirane
* procjenu efekata sprovedenih mjera
* eventualne predloge jedinica lokalne samouprave organu državne uprave nadležnom za poslove energetske efikasnosti, uključujući predloge aktivnosti koje bi dodatno promovisale energetsku efikasnost na lokalnom nivou i koje bi poboljšale koordinaciju i efektivnost djelovanja

Sadržaj plana iz stava 1 ovog člana, dat je u Prilogu 2 koji je sastavni dio ovog pravilnika.

**Član 5**

Danom stupanja na snagu ovog pravilnika prestaje da važi Pravilnik o sadržaju izvještaja o sprovođenju plana poboljšanja energetske efikasnosti jedinice lokalne samouprave („Službeni list CG“, broj 61/11)

**Član 6**

Ovaj pravilnik stupa na snagu osmog dana od dana objavljivanja u „Službenom listu Crne Gore.

Broj: 0601-2542/1

Podgorica, 25.11.2015. godine

**Ministar**

**Dr Vladimir Kavarić**